
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης της κοινότητας Μαντουδίου (ν. Εύ¬ 
βοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.1337/1983 «Επέκταση των πολεοδομικών 
ιχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
>πως τροποποιήθηκε με το ν.1512/1985 «Τροποποίηση και συμπλή- 
ιωση πολεοδομικών διατάξεων, ρύθμιση συναφών θεμάτων και θεμά- 
:ων του Ταμείου Νομικών» (ΦΕΚ 4/Α) και ειδικότερα τα άρθρα 6 
παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του ν.δ/τος της 17.7.1923 «Περί σχεδίων πόλεων 
..λπ.» όπως μεταγενέστερα τροποποιήθηκαν και συμπληρώθηκαν και 
ιδικότερα τα άρθρα 1, 2, 3, 9, 11 και 29. 

3. Τις διατάξεις του ν. 998/1979 «Περί προστασίας των δασών και 
:ων δασικών εν γένει εκτάσεων της Χώρας» (ΦΕΚ 289/Α) και ειδικό- 
:ερα το άρθρο 49 παράγρ. 2α. 

4. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 15 
σπως τροποποιήθηκαν με το άρθρο 13 του ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 
41/Α) και με το άρθρο 1 του ν.1772/1988 «Τροποποίηση διατάξεων 

:ου ν. 1577/1985 «Γ.Ο.Κ.» και άλλες σχετικές διατάξεις» (ΦΕΚ 
Ϊ1/Α). 

5. Τις διατάξεις του ν. 1558/1985 «Κυβέρνηση και Κυβερνητικά 
Οργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. 19568/795/18.3.87 απόφαση του Υπουργού Πε- 
κβάλλοντος, Χωροταξίας και Δημοσίων Έργων «Έγκριση γενικού πο- 
.εοδομικού σχεδίου (Γ.Π.Σ.) Μαντουδίου (ν. Εύβοιας)» (ΦΕΚ 461/Δ). 

7. Την υπ’ αριθ. Υ.1291/1987 απόφαση του Πρωθυπουργού «Σύ- 
ιταση θέσης Αναπληρωτή Υπουργού στα Υπουργεία Εξωτερικών, 
ϋθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ.1436/1987 απόφαση του Πρωθυπουργού «Κα- 
Ιορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
'49/Β). 

9. Την υπ’ αριθ. 26980/1301/31.3.1988 απόφαση του Αναπλη- 
ίωτή Υπουργού Περιβάλλοντος, Χωροταξίας και Δημοσίων Έργων και 
■'φυπουργού Γεωργίας «Τροποποίηση της υπ’ αριθ. 19568/795/ 
18.3.87 κοινής απόφασης του Υπουργού Περιβάλλοντος, Χωροταξίας 
:αι Δημοσίων Έργων και Υφυπουργού Γεωργίας «Έγκριση γενικού 
τολεοδομικού σχεδίου (Γ.Π.Σ.) Μαντουδίου (ν. Εύβοιας)» (ΦΕΚ 303/ 
719.4.1988). 

10. Την υπ’ αριθ. 30785/1547/88 απόφαση του Αναπληρωτή 
■'πουργού Περιβάλλοντος, Χωροταξίας και Δημοσίων Έργων «Χαρα¬ 


κτηρισμός ως πυκνοδομημένων τμημάτων των πολεοδομικών ενοτή¬ 
των I και II της κοινότητας Μαντουδίου (ν. Εύβοιας) που είναι οικισμός 
υφιστάμενος προ του έτους 1923». 

11. Την υπ’ αριθ. 30786/1548/88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης των πολεοδομικών ενοτήτων I, II 
και III της κοινότητας Μαντουδίου (ν. Εύβοιας)». 

12. Την υπ’ αριθ. 260347/16.2.1987 κοινή απόφαση Πρωθυ¬ 
πουργού και Υπουργού Γεωργίας «Περί οινάθεσης άσκησης αρμοδιοτή¬ 
των στους Υφυπουργούς Γεωργίας» (ΦΕΚ 83/Β/87). 

13. Τα υπ’ αριθ. Ηβ/505/21.3.86 και Ηβ/1614/2.9.87 έγ¬ 
γραφα της Διεύθυνσης Δασών Δασαρχείο Λίμνης. 

14. Τις υπ’ αριθ. 121/87 και 144/87 γνωμοδοτήσεις του κοινοτι¬ 
κού συμβουλίου Μαντουδίου. 

15. Τις υπ’ αριθ. 1/πρακτ.13/ και 1/πρακτ. 17/1987 γνωμοδο¬ 
τήσεις του Συμβουλίου Χωροταξίας, Οικισμού και,Περιβάλλοντος, νο¬ 
μού Εύβοιας. 

16. την υπ’ αριθ. 494/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων και Υφυπουργού Γεωργίας, αποφα¬ 
σίζουμε: 

Άρθρο 1 

Εγκρίνεται το πολεοδομικό σχέδιο των πολεοδομικών ενοτήτων I, II 
και III της Κοινότητας Μαντουδίου (ν. Εύβοιας) ως εξής: 

1. Των τμημάτων τους που είναι οικισμός προ του έτους 1923 και 
έχουν χαρακτηρισθεί ως πυκνοδομημένα με την υπ’ αριθ. 30785/ 
1547/1988 απόφαση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων εγκρίνονται με τις διατάξεις των άρ¬ 
θρων 1 και 2 του ν.δ/τος της 17.7.1923. 

2. Των λοιπών τμημάτων που είναι αραιοδομημένα και αδόμητα 
εγκρίνονται με τις διατάξεις του ν.1337/1983 και 

3. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι πρασίνου, χώροι στάθμευσης οχημάτων, χώροι δη¬ 
μοτικού σχολείου-νηπιαγωγείου, χώροι ιερών ναών, χώρος γυμνα- 
σίου-λυκείου, κλειστού γυμναστηρίου, χώρος Διοίκησης, πρόνοιας, Κέ¬ 
ντρο Ανοικτής Προστασίας Ηλικιωμένων (ΚΑΠΗ), πολιτιστικού κέ¬ 
ντρου, παιδικού σταθμού, αθλητικών εγκαταστάσεων, Τεχνολογικού 
Ιδρύματος (ΤΕΙ), σταθμού λεωφορείων, όπως οι ρυθμίσεις αυτές φαίνο¬ 
νται στα επτά (7) σχετικά πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 55097/1988 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός της ανωτέρω περιοχής της 
οποίας το πολεοδομικό σχέδιο εγκρίνεται με το άρθρο 1 παράγρ. 2 του 
παρόντος και καθορίζονται οι όροι και περιορισμοί δόμησης του πυκνό- 

δομημένου τμήματος του οικισμού που επίσης το πολεοδομικό σχέδιο 
εγκρϊνεται με το άρθρο 1 παράγρ. 1 ως εξής. 

Άρθρο 3 

1. Στους οικοδομήσιμους χώρους που χαρακτηρίζονται με στοιχείο 
ΟΤ στα σχετικά διαγράμματα επιτρέπεται η χρήση γενικής κατοικίας 
όπως προσδιορίζεται με το άρθρο 3 του από 23.2.1987 π.δ/τος (ΦΕΚ 
166/Δ). 

2. Στους οικοδομήσιμους χώρους που χαρακτηρίζονται με στοιχείο 
ΟΤΚ στα σχετικά διαγράμματα επιτρέπεται η χρήση πολεοδομικού κέ¬ 
ντρου όπως προσδιορίζεται με το άρθρο 4 του ανωτέρω π.δ/τος. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) μέτρων, όπως φαίνεται στα ίδια διαγράμ¬ 
ματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς I και 
II όπως φαίνεται στα ίδια διαγράμματα ως εξής: 

Α. Τομέα I (πυκνοδομημένα τμήματα οικισμού προ του 1923) 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: 

α) Στις 13.3.1981 ημέρα δημοσίευσης του από 2.3.1981 π.δ/τος 
(ΦΕΚ 138/Δ) είχαν ελάχιστο εμβαδόν 300 μ2 και ελάχιστο πρόσωπο 

8 μ· 

β) Στις 25.7.1979 ημέρα δημοσίευσης του από 19.7.1979 π.δ/τος 
(ΦΕΚ 401/Δ) είχαν ελάχιστο εμβαδόν εκατόν πενήντα (150) μ2 και 
ελάχιστο πρόσωπο 6μ. 

γ) Με όποιες διαστάσεις 1 είχαν στις 2.7.68 ημέρα δημοσίευσης του 
από 15.6.68 διατάγματος (ΦΕΚ 111/Δ). 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 μ2 και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: ένα (1) 

6. Κατά παρέκκλιση της προηγουμένης παραγράφου 5 ορίζεται συ¬ 
ντελεστής δόμησής .α)_1;60 για οικόπεδα εμβαδού μικρότερου ή ίσου 
των 100 μ2, β) Γ,20 για οικόπεδα εμβαδού μικρότερου ή ίσου των 200 
μ2, επιτρέπεται δε η συνολική επιφάνεια των ορόφων να μην είναι μι¬ 
κρότερη των 160 μ2. 

7. Μέγιστο επιτρεπόμενο ύψος των κτιρίων: οκτώμισυ (8,5) μέτρα το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

8. Τομέας II (πυκνοδομημένα τμήματα οικισμού προ του 1923 και 
αραιοδομημένη περιοχή) 

1. Ελάχιστο πρόσωπο: δεκατέσσερα (14) μέτρα 

Ελάχιστο εμβαδόν: τετρακόσια (400) μ2 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα. 

α) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν ελάχιστο πρό¬ 
σωπο 8 μέτρα, ελάχιστο εμβαδόν 120 μ. 


β) τα οικόπεδα εντός των ορίων του πυκνοδομημένου οικισμού προ 
του 1923 εφόσον είχαν στις: 13.3.1981 ελάχιστο εμβαδόν 300 μ2 και 
ελάχιστο πρόσωπο 8 μέτρα, 25.7.1979 ελάχιστο εμβαδόν 150 μ2 και 
ελάχιστο πρόσωπο 6 μέτρα, 2.7.1968 όποιες διαστάσεις είχαν κατά 
την ημερομηνία αυτή. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια 50 μ2 και ελάχιστη πλευρά 5 μέτρων. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκα (0,8). 

6. Κατ’ εξαίρεση της προηγουμένης παραγράφου 5 ορίζεται: 

για το πυκνοδομημένο .τμήμα του οικισμού προ του 1923 

- συντελεστής δόμησης 1,60 για οικόπεδα εμβαδού μικρότερου ή 
ίσου των 100 μ2 

- συντελεστής δόμησης 1,20 για οικόπεδα εμβαδού μικρότερου ή 
ίσου των 200 μ2, επιτρέπεται δε η συνολική επιφάνεια των ορόφων να 
μην είναι μικρότερη των 160 μ2 

- συντελεστής δόμησης ένα (1,00) για οικόπεδα εμβαδού μικρότε¬ 
ρου ή ίσου των 300 μ2, επιτρέπεται δε η συνολική επιφάνεια των ορό¬ 
φων να μην είναι μικρότερη των 240 μ2. 

7. Μέγιστο επιτρεπόμενο ύψος των κτιρίων οκτώμισυ (8,5) μέτρα το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

8. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο ΟΤΚ εφόσον κατασκευάζεται στο ισόγειο του 
κτιρίου κατάστημα το μέγιστο ύψος δύναται να φθάσει τα εννιάμισυ 
(9,5) μέτρα. 

9. Σε περίπτωση κατασκευής στέγης των ανωτέρω το ύψος προσαυ¬ 
ξάνεται κατά ενάμισυ (1,5) μέτρο. 

Άρθρο 6 

Οι όροι και περιορισμοί δόμησης των κοινωφελών χώρων που καθο¬ 
ρίζονται με το άρθρο 1 του παρόντος ορίζονται ως εξής: 

α) Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

β) Συντελεστής δόμησης: οκτώ δέκατα (0,8). 

γ) Μέγιστο επιτρεπόμενο ύψος των κτιρίων οκτώμισυ (8,5) μέτρα το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΑΣ ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Κ. ΤΣΙΓΑΡΙΔΑΣ ΜΑΝ. ΠΑΠΑΣΤΕΦΑΝΑΚΙΣ 

